**РЕГЛАМЕНТ**

**НАЦИОНАЛЕН КОНКУРС ЗА КЪСОМЕТРАЖНО КИНО**

**„УЧЕНИЧЕСКИ КИНОФЕСТ – СТАРА ЗАГОРА 2022“**

**НА ТЕМА „ПОКАЖИ МИ...“**

Община Стара Загора, Международен младежки център – Стара Загора и Център за подкрепа за личностното развитие – Стара Загора, обявяват национален конкурс за късометражно игрално кино „**Ученически кинофест – Стара Загора 2022“.**

Поканата е насочена към всички ученици, между 14 и 19 години, участващи в различните творчески школи, младежки центрове и центрове за личностно развитие, както и клубове към училища, читалища, неформални групи и други.

Конкурсът има за цел да открие млади кино таланти и да даде възможност за представянето им пред компетентно жури и широка аудитория.

Темата на конкурса е **„Покажи ми …“.**

ФОРМАТ И РЕГЛАМЕНТ

1. Фестивалът има конкурсен характер, като в състезателната програма могат да участват игрални филми от всички жанрове. Филми, съдържащи насилие, расизъм, етнически и религиозни провокации, както и такива с нецензурно съдържание, няма да бъдат селектирани.
2. Изпратените филми следва да са с дължина до 5:59 минути, включваща финалните надписи. Те следва да бъдат във формат mp4, както и да бъдат качени в Youtube като Unlisted видеа, до които ще има достъп само журито и създалият ги екип. Филмите могат да бъдат заснети с телефон, дрон, таблет, любителска или професионална камера.
3. В Ученически кино фест – Стара Загора 2022 могат да участват филми, създадени през учебната 2021 – 2022 година, които не са участвали в други конкурси.
4. Екипите, изработили филмите, следва да бъдат съставени от участници между 14 и 19 години. Лица извън посочената възрастова група могат да участват, ако сценарият предвижда това, но те няма да бъдат допустими кандидати за наградите. Режисьорът, операторът и сценаристът на всеки филм следва да бъде от посочената възрастова група.
5. Компетентно жури, съставено от представители на сценични и визуални изкуства, ще избере до 12 филма, които да бъдат включени във фестивалната програма.

Селектираните филмите, ще се състезават за следните награди:

* + Най – добър филм
	+ Най – добър режисьор
	+ Най – добра актриса
	+ Най – добър актьор
	+ Най – добър сценарий
	+ Най – добро операторско майсторство

Община Стара Загора обявява награда от 2000 лева за категорията “най – добър филм” и награди в размер на 200 лева за останалите 5 индивидуални приза.

В рамките на конкурса, ще работи и младежко жури, съставено от младежи - участници в клубовете по кинорежисура, сценаристика и актьорско майсторство към ЦПЛР и клуб „Филмарите“ към ММЦ, което ще определи по една поощрителна награда във всяка от гореизброените категории.

1. Селекцията и изборът на победителите ще бъдат осъществени въз основа на следните критерии:
	* Сюжет
	* Режисура
	* Сценарий
	* Актьорска игра
	* Качество на аудио и видео заснемане
2. Всеки клуб/група/институция може да подаде до 3 филма за текущия конкурс.
3. Срокове:

За подаване на филмите: 1 май 2022 година. Получените след тази дата филми няма да бъдат разглеждани. Обявяване на селектираните филми: 10 май 2022 година. Провеждане на фестивалната част и награждаване: 4 юни 2022 година

Всички наградени участници ще бъдат уведомени и е необходимо да потвърдят присъствието си в церемонията по награждаването (ако епидемичната обстановка позволява).

1. Организаторите **не поемат** разходи за транспорт, храна или настаняване
2. Непълнолетните участници следва да приложат декларации за съгласие от родители/права и т.н.
3. Всички екипи със селектирани филми получават грамота за участие, а отличените в категориите - специални награди. Ръководителите на отличените екипи получават грамоти.
4. С подаване на регистрация за участие в конкурса, кандидатите се съгласяват организаторите да използват получените филми и/или части от тях, с цел популяризиране на *Ученически кинофест - Стара Загора*.
5. Всички участващи екипи следва да се регистрират тук: <https://forms.gle/ZE3TiUPsHukEvsn78>

 Във формуляра има поле за споделяне на youtube видео и линк към Google drive или друга платформа, от която може да бъде свалена конкурсната продукция.

1. Към формуляра следва да бъдат приложени подписани декларации от родителите на всички непълнолетни участници във филмовите продукции (актьори, режисьори, сценаристи и др.). Декларациите са налични на следния линк:
<https://docs.google.com/document/d/1Kpg_SrQCwLiHPcXQyvZ1f3-sII9HLO5UTDBllIPRV7M/edit?usp=sharing>

За повече информация:

Международен младежки център – mmcrdmr@abv.bg, Мирчо Христов – 0876023910,

Център за подкрепа за личностно развитие – cplr\_sz@abv.bg, Искра Иванова - 042629062 и Николай Колев – 0895431818

Забележка:

За попълването на формуляра се изисква google профил. При проблеми с регистрацията, моля пишете до mmcrdmr@abv.bg.